ઓડિશામાં કોંગ્રેસના પ્રદેશ પ્રમુખે પટનાયક પર આકરા પ્રહારો શરૂ કર્યા છે. કોંગ્રેસનો અહમ્ ઓછો થાય અને તે પોતાને પ્રાદેશિક પક્ષોની સમકક્ષ માને તેવી સ્થિતિ ઊભી થઈ રહી નથી. ફરી એકવાર કોંગ્રેસનો અહમ્ બોલતો હોય તેમ નિરંજન પટનાયકે કહ્યું કે ઓડિશામાં કોંગ્રેસ ફરી મજબૂત સ્થિતિમાં આવી રહ્યો છે, તેથી બીજેડીના નવીન પટનાયક કોંગ્રેસની સામે મોરચો માંડવા ભાજપની તરફેણ કરી રહ્યા છે. સાચી વાત એ છે કે ઓડિશામાં અને પશ્ચિમ બંગાળમાં પણ ભાજપ બીજા સ્થાને પહોંચ્યો છે અને કોંગ્રેસને ત્રીજા કે ચોથા સ્થાને ધકેલી દીધો છે. તે સંજોગોમાં મુખ્ય લડાઇ ભાજપ અને પ્રાદેશિક વચ્ચેની છે અને રહેવાની છે. છતાં કોંગ્રેસ એમ માનતી હોય કે ઓડિશામાં બીજેડી સામે મુખ્ય પડકાર કોંગ્રેસનો છે તો તેના માટે કશું કહેવું મુશ્કેલ છે.